കടമ്ബകള് കടന്ന് 270 വനഭൂമി പട്ടയങ്ങള്കൂടി തൃശൂര് സര്ക്കാരിന്റെ പ്രത്യേക ഇടപെടല് മൂലം ജില്ലയിലെ മലയോര കര്ഷകരായ 270 പേര്ക്ക് വനഭൂമി പട്ടയമായി. തൃശൂര്, തലപ്പിള്ളി, ചാലക്കുടി താലൂക്കുകളിലാണ് വനഭൂമി പട്ടയങ്ങള് അര്ഹരുടെ കൈകളിലെത്തിയത്. കഴിഞ്ഞ പിണറായി സര്ക്കാരിന്റെ കാലത്ത് 949 പട്ടയം വിതരണം ചെയ്തിരുന്നു. തൃശൂര് താലൂക്കില് 216 പട്ടയങ്ങള് വിതരണം ചെയ്തു. 75 പട്ടയങ്ങള് പീച്ചി വില്ലേജിലും 64 പട്ടയങ്ങള് മാടക്കത്തറ വില്ലേജിലുമാണ് വിതരണം ചെയ്തത്. തലപ്പിള്ളി താലൂക്കില് 28, ചാലക്കുടി താലൂക്കില് നാല് വനഭൂമി പട്ടയങ്ങളാണ് വിതരണം ചെയ്തത്. 1977ന് ഭൂമി കൈവശംവച്ച കുടിയേറ്റ കര്ഷകര്ക്ക് വനഭൂമി പട്ടയവിതരണ നടപടി ത്വരിതപ്പെടുത്താന് സംസ്ഥാന സര്ക്കാര് പ്രത്യേകം ഉത്തരവിറക്കിയിരുന്നു. കേന്ദ്രാനുമതി ലഭിച്ച ഭൂമികളില് വനം, റവന്യൂ വകുപ്പുകളുടെ സംയുക്ത പരിശോധനാ റിപ്പോര്ട്ട് ലഭ്യമല്ലാത്ത കേസുകളിലും പട്ടയം നല്കാന് ഉത്തരവിറക്കി. ഭൂമിയിലെ മര വിലയും ഒഴിവാക്കി. റവന്യൂ, വനം വകുപ്പുകള് ചേര്ന്ന് ജോയിന്റ് വെരിഫിക്കേഷന് നടത്തി ഇനിയും അര്ഹരെ കണ്ടെത്തി വനഭൂമി പട്ടയങ്ങള് വിതരണം ചെയ്യാനാണ് പദ്ധതി. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ഡിസംബറില് വിപുലമായ പട്ടയമേള: മന്ത്രി പി രാജീവ് മണ്ണിന് ഉടമകളായി 530 കുടുംബങ്ങള് കണ്ണുകള് ഈറനണിഞ്ഞ് കൗസല്യ ശാരദയ്ക്കും കുമാരനും സ്വന്തം ഭൂമി ഇനി സ്വപ്നങ്ങള് കാണാം, മുഖങ്ങളില് റോസാപ്പൂ വസന്തം ആദിവാസികളും ഭൂമിയുടെ അവകാശികള് കെട്ടിക്കിടക്കുന്ന പട്ടയ അപേക്ഷകള് തീര്പ്പാക്കാന് കര്മപരിപാടി: കെ രാജന്